nibzard/narodne-novine-full-text-markdown huggingface dataset:
### NN 102/2019 (25.10.2019.), Odluka o izmjeni Odluke o utvrđivanju plaće ravnatelja Zavoda za sigurnost informacijskih sustava i Operativno-tehničkog centra za nadzor telekomunikacija

VLADA REPUBLIKE HRVATSKE

2056

Na temelju članka 17., članka 22. stavka 3. i članka 72. Zakona o sigurnosno-obavještajnom sustavu Republike Hrvatske (»Narodne novine«, br. 79/06 i 105/06 – ispravak), u vezi s člankom 12. stavkom 1. Zakona o obvezama i pravima državnih dužnosnika (»Narodne novine«, br. 101/98, 135/98, 105/99, 25/00, 73/00, 30/01, 59/01, 114/01, 153/02, 154/02, 163/03, 16/04, 30/04, 105/04, 187/04, 92/05, 121/05, 151/05, 135/06, 141/06, 17/07, 34/07, 82/07, 107/07, 60/08, 38/09, 150/11, 22/13, 102/14, 103/14, 3/15, 93/16, 44/17 i 66/19), te članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 24. listopada 2019. godine donijela

ODLUKU

O IZMJENI ODLUKE O UTVRĐIVANJU PLAĆE RAVNATELJA ZAVODA ZA SIGURNOST INFORMACIJSKIH SUSTAVA I
 OPERATIVNO-TEHNIČKOG CENTRA ZA NADZOR TELEKOMUNIKACIJA

I.

U Odluci o utvrđivanju plaće ravnatelja Zavoda za sigurnost informacijskih sustava i Operativno-tehničkog centra za nadzor telekomunikacija (»Narodne novine«, br. 66/07, 25/13 i 30/13), u točki I. riječ: »izračun« zamjenjuje se riječju: »obračun«, a riječ: »službenika« zamjenjuje se riječju: »dužnosnika«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/410

Urbroj: 50301-29/09-19-2

Zagreb, 24. listopada 2019.

Predsjednik
 mr. sc. Andrej Plenković, v. r.
### NN 102/2019 (25.10.2019.), Odluka o izmjenama Odluke o utvrđivanju plaće ravnatelja i zamjenika ravnatelja sigurnosno-obavještajnih agencija, predstojnika i zamjenika predstojnika Ureda Vijeća za nacionalnu sigurnost

VLADA REPUBLIKE HRVATSKE

2057

Na temelju članka 72. Zakona o sigurnosno-obavještajnom sustavu Republike Hrvatske (»Narodne novine«, br. 79/06 i 105/06 – ispravak), u vezi s člankom 12. stavkom 1. Zakona o obvezama i pravima državnih dužnosnika (»Narodne novine«, br. 101/98, 135/98, 105/99, 25/00, 73/00, 30/01, 59/01, 114/01, 153/02, 154/02, 163/03, 16/04, 30/04, 105/04, 187/04, 92/05, 121/05, 151/05, 135/06, 141/06, 17/07, 34/07, 82/07, 107/07, 60/08, 38/09, 150/11, 22/13, 102/14, 103/14, 3/15, 93/16, 44/17 i 66/19), te članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 24. listopada 2019. godine donijela

ODLUKU

O IZMJENAMA ODLUKE O UTVRĐIVANJU PLAĆE RAVNATELJA I ZAMJENIKA RAVNATELJA SIGURNOSNO-OBAVJEŠTAJNIH AGENCIJA, PREDSTOJNIKA I ZAMJENIKA PREDSTOJNIKA UREDA VIJEĆA ZA NACIONALNU SIGURNOST

I.

U nazivu Odluke o utvrđivanju plaće ravnatelja i zamjenika ravnatelja sigurnosno-obavještajnih agencija, predstojnika i zamjenika predstojnika Ureda Vijeća za nacionalnu sigurnost (»Narodne novine«, br. 132/06, 25/13 i 30/13), riječi: »i zamjenika predstojnika« brišu se.

II.

U točki I. riječi: »i zamjeniku predstojnika« brišu se, riječ: »izračun« zamjenjuje se riječju: »obračun«, a riječ: »službenika« zamjenjuje se riječju: »dužnosnika«.

Podstavak 6. briše se.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/411

Urbroj: 50301-29/09-19-2

Zagreb, 24. listopada 2019.

Predsjednik
 mr. sc. Andrej Plenković, v. r.
### NN 102/2019 (25.10.2019.), Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2019. godini

VLADA REPUBLIKE HRVATSKE

2055

Na temelju članka 11. stavka 4. Zakona o zdravstvenoj zaštiti (»Narodne novine«, broj 100/18), Vlada Republike Hrvatske je na sjednici održanoj 24. listopada 2019. godine donijela

ODLUKU

O IZMJENI ODLUKE O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2019. GODINI

I.

U Odluci o minimalnim financijskim standardima za decentralizirane funkcije za zdravstvene ustanove u 2019. godini (»Narodne novine«, broj 2/19), u točki I. stavku 2. Tablica se mijenja i glasi:

|  |  |  |  |
| --- | --- | --- | --- |
| Županija/Grad Zagreb | Iznos sredstava za investicijsko ulaganje i investicijsko i tekuće  održavanje | Iznos sredstava za otplate kredita | Ukupni iznos sredstava za decentralizirane funkcije |
| 0 | 1 | 2 | 3 |
| ZAGREBAČKA | 15.975.280 | 620.593 | 16.595.873 |
| KRAPINSKO-ZAGORSKA | 10.653.251 | 7.768.924 | 18.422.175 |
| SISAČKO-MOSLAVAČKA | 19.160.709 | 2.246.996 | 21.407.705 |
| KARLOVAČKA | 14.748.733 |  | 14.748.733 |
| VARAŽDINSKA | 17.152.017 | 2.125.000 | 19.277.017 |
| KOPRIVNIČKO-  -KRIŽEVAČKA | 14.309.076 |  | 14.309.076 |
| BJELOVARSKO-BILOGORSKA | 14.141.252 |  | 14.141.252 |
| PRIMORSKO-GORANSKA | 21.582.718 | 1.909.273 | 23.491.991 |
| LIČKO-SENJSKA | 8.913.104 |  | 8.913.104 |
| VIROVITIČKO-  -PODRAVSKA | 8.418.408 | 6.590.107 | 15.008.515 |
| POŽEŠKO-SLAVONSKA | 9.840.335 |  | 9.840.335 |
| BRODSKO-POSAVSKA | 15.565.626 | 2.700.000 | 18.265.626 |
| ZADARSKA | 14.762.558 |  | 14.762.558 |
| OSJEČKO-BARANJSKA | 21.826.566 |  | 21.826.566 |
| ŠIBENSKO-KNINSKA | 14.545.745 |  | 14.545.745 |
| VUKOVARSKO-  -SRIJEMSKA | 23.488.184 |  | 23.488.184 |
| SPLITSKO-DALMATINSKA | 32.300.405 |  | 32.300.405 |
| ISTARSKA | 15.314.946 | 6.300.000 | 21.614.946 |
| DUBROVAČKO-  -NERETVANSKA | 15.961.762 |  | 15.961.762 |
| MEĐIMURSKA | 13.967.099 |  | 13.967.099 |
| GRAD ZAGREB | 37.300.874 | 5.489.226 | 42.790.100 |
| UKUPNO | 359.928.648 | 35.750.119 | 395.678.767 |

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/19-04/422
 Urbroj: 50301-27/12-19-2
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Odluka o stavljanju u službenu uporabu katastarskog operata za katastarsku općinu Cvijanović Brdo

Državna geodetska uprava

2093

Na temelju članka 56. stavka 1. i 2. Zakona o državnoj izmjeri i katastru nekretnina (»Narodne novine«, br. 112/2018), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA ZA KATASTARSKU OPĆINU CVIJANOVIĆ BRDO

I.

Na temelju podataka postojećeg katastarskog operata, podataka preuzetih iz osnovane zemljišne knjige za katastarsku općinu Cvijanović Brdo, koja je otvorena dana 25. siječnja 2019. godine i podataka o vlasnicima koji su upisani u zemljišnu knjigu nakon njenog otvaranja izrađen je katastarski operat za katastarsku općinu Cvijanović Brdo (MB 329088), a koji se sastoji od:

– katastarskog plana u digitalnom obliku,

– detaljnih listova katastarskog plana u mjerilu 1:2880 (19 listova),

– popisa katastarskih čestica u rasponu od broja 1/1 do 3172 (ukupno 4390 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 629 (ukupno 607 PL-ova).

II.

Katastarski operat za katastarsku općinu Cvijanović Brdo (MB 329088) stavlja se u službenu uporabu 16. listopada 2019. godine.

III.

Od dana stavljanja u službenu uporabu katastarskog operata svi novi upisi provodit će se u novom katastarskom operatu.

IV.

Katastarski operat za katastarsku općinu Cvijanović Brdo (MB 329088) mora se održavati u trajnoj suglasnosti s odgovarajućom osnovanom zemljišnom knjigom za katastarsku općinu Cvijanović Brdo.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/19-03/42

Urbroj: 541-04-01-02/3-19-4

Zagreb, 18. listopada 2019.

Glavni ravnatelj
 dr. sc. Damir Šantek, dipl. ing. geod., v. r.
### NN 104/2019 (30.10.2019.), Prosječna mjesečna isplaćena neto plaća i prosječna mjesečna bruto plaća po zaposlenome u pravnim osobama Republike Hrvatske za razdoblje siječanj - kolovoz 2019.

Državni zavod za statistiku

2094

Državni zavod za statistiku objavljuje

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
 SIJEČANJ – KOLOVOZ 2019.

Prosječna mjesečna isplaćena neto plaća po zaposlenome u pravnim osobama Republike Hrvatske za razdoblje siječanj – kolovoz 2019. iznosila je 6 434 kune.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
 SIJEČANJ – KOLOVOZ 2019.

Prosječna mjesečna bruto plaća po zaposlenome u pravnim osobama Republike Hrvatske za razdoblje siječanj – kolovoz 2019. iznosila je 8 742 kune.

Klasa: 953-03/19-01/4

Urbroj: 555-09-06-19-2

Zagreb, 21. listopada 2019.

Glavna ravnateljica
 Lidija Brković, v. r.
### NN 104/2019 (30.10.2019.), Rješenje o verifikaciji i dodjeli naziva »Referentni centar Ministarstva zdravstva za transplantaciju bubrega« Klinici za urologiju Kliničkog bolničkog centra Rijeka

MINISTARSTVO ZDRAVSTVA

2092

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za urologiju Kliničkog bolničkog centra Rijeka, verificira se i dodjeljuje naziv »Referentni centar Ministarstva zdravstva za transplantaciju bubrega« na vrijeme od pet godina.

2. Klinika za urologiju Kliničkog bolničkog centra Rijeka, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za transplantaciju bubrega«.

3. »Referentni centar Ministarstva zdravstva za transplantaciju bubrega« Klinike za urologiju Kliničkog bolničkog centra Rijeka, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/22

Urbroj: 534-03-2-2/7-19-15

Zagreb, 24. rujna 2019.

Ministar
 prof. dr. sc. Milan Kujundžić, dr. med., v. r.
### NN 104/2019 (30.10.2019.), Rješenje o verifikaciji i dodjeli naziva »Referentni centar Ministarstva zdravstva za epilepsiju« Klinici za neurologiju Kliničkog bolničkog centra Zagreb

Ministarstvo zdravstva

2091

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za epilepsiju« na vrijeme od pet godina.

2. Klinika za neurologiju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za epilepsiju«.

3. »Referentni centar Ministarstva zdravstva za epilepsiju« Klinike za neurologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/42

Urbroj: 534-03-2-2/7-19-13

Zagreb, 25. rujna 2019.

Ministar
 prof. dr. sc. Milan Kujundžić, dr. med., v. r.
### NN 104/2019 (30.10.2019.), Odluka o izmjeni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Hrvatski zavod za zdravstveno osiguranje

2095

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 47. sjednici održanoj 24. listopada 2019. godine, uz suglasnost ministra zdravstva, donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak 119/18., 32/19., 62/19. i 94/19.) u članku 103. stavku 2. brojka: »8.020,00« zamjenjuje se brojkom: »8.100,00«.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/19-01/248

Urbroj: 338-01-01-19-01

Zagreb, 24. listopada 2019.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 104/2019 (30.10.2019.), Rješenje o razrješenju pomoćnice ministrice za demografiju, obitelj, mlade i socijalnu politiku

Vlada Republike Hrvatske

2077

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 24. listopada 2019. godine donijela

RJEŠENJE

O RAZRJEŠENJU POMOĆNICE MINISTRICE ZA DEMOGRAFIJU, OBITELJ, MLADE I SOCIJALNU POLITIKU

Razrješuje se dr. sc. MAJA VUČINIĆ-KNEŽEVIĆ dužnosti pomoćnice ministrice za demografiju, obitelj, mlade i socijalnu politiku, s danom 31. listopada 2019. godine, na osobni zahtjev.

Klasa: UP/I 080-02/19-02/48
 Urbroj: 50301-15/07-19-02
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Rješenje o razrješenju predstojnice Ureda državne uprave u Virovitičko-podravskoj županiji

VLADA REPUBLIKE HRVATSKE

2078

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17 i 70/19), Vlada Republike Hrvatske je na sjednici održanoj 24. listopada 2019. godine donijela

RJEŠENJE

O RAZRJEŠENJU PREDSTOJNICE UREDA DRŽAVNE UPRAVE U VIROVITIČKO-PODRAVSKOJ ŽUPANIJI

Razrješuje se SANJA BOŠNJAK položaja predstojnice Ureda državne uprave u Virovitičko-podravskoj županiji, na osobni zahtjev.

Klasa: UP/I 080-02/19-02/47
 Urbroj: 50301-15/07-19-02
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Rješenje o imenovanju pomoćnice ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

2079

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 113. stavka 2. Zakona o obveznom zdravstvenom osiguranju (»Narodne novine«, br. 80/13 i 137/13) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/09, 33/10, 8/11, 18/13, 1/14 i 83/15), Vlada Republike Hrvatske je na sjednici održanoj 24. listopada 2019. godine donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se MARTINA FURLAN pomoćnicom ravnatelja Hrvatskog zavoda za zdravstveno osiguranje, za pravne poslove.

Klasa: UP/I 080-02/19-01/63
 Urbroj: 50301-15/07-19-02
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Rješenje o imenovanju pomoćnice ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

2080

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 113. stavka 2. Zakona o obveznom zdravstvenom osiguranja (»Narodne novine«, br. 80/13 i 137/13) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/09, 33/10, 8/11, 18/13, 1/14 i 83/15), Vlada Republike Hrvatske je na sjednici održanoj 24. listopada 2019. godine donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se VIŠNJA GAŠPAR pomoćnicom ravnatelja Hrvatskog zavoda za zdravstveno osiguranje, za kontrolu i kvalitetu.

Klasa: UP/I 080-02/19-01/66
 Urbroj: 50301-15/28-19-02
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Rješenje o imenovanju pomoćnice ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

2081

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 113. stavka 2. Zakona o obveznom zdravstvenom osiguranju (»Narodne novine«, br. 80/13 i 137/13) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/09, 33/10, 8/11, 18/13, 1/14 i 83/15), Vlada Republike Hrvatske je na sjednici održanoj 24. listopada 2019. godine donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se MORANA KRUŠAROVSKI pomoćnicom ravnatelja Hrvatskog zavoda za zdravstveno osiguranje, za dobrovoljno zdravstveno osiguranje.

Klasa: UP/I 080-02/19-01/68
 Urbroj: 50301-15/28-19-02
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Rješenje o imenovanju pomoćnice ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

2082

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 113. stavka 2. Zakona o obveznom zdravstvenom osiguranju (»Narodne novine«, br. 80/13 i 137/13) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/09, 33/10, 8/11, 18/13, 1/14 i 83/15), Vlada Republike Hrvatske je na sjednici održanoj 24. listopada 2019. godine donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se TEA STRBAD, dr. med., pomoćnicom ravnatelja Hrvatskog zavoda za zdravstveno osiguranje, za medicinske poslove.

Klasa: UP/I 080-02/19-01/64
 Urbroj: 50301-15/28-19-02
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Rješenje o imenovanju pomoćnika ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

2083

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 113. stavka 2. Zakona o obveznom zdravstvenom osiguranju (»Narodne novine«, br. 80/13 i 137/13) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/09, 33/10, 8/11, 18/13, 1/14 i 83/15), Vlada Republike Hrvatske je na sjednici održanoj 24. listopada 2019. godine donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se HRVOJE ŠUŠKOVIĆ, dr. med., pomoćnikom ravnatelja Hrvatskog zavoda za zdravstveno osiguranje, za zdravstvenu zaštitu.

Klasa: UP/I 080-02/19-01/65
 Urbroj: 50301-15/07-19-02
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Rješenje o imenovanju pomoćnika ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

2084

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 113. stavka 2. Zakona o obveznom zdravstvenom osiguranju (»Narodne novine«, br. 80/13 i 137/13) i članka 47. stavka 2. Statuta Hrvatskog zavoda za zdravstveno osiguranje (»Narodne novine«, br. 18/09, 33/10, 8/11, 18/13, 1/14 i 83/15), Vlada Republike Hrvatske je na sjednici održanoj 24. listopada 2019. godine donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se MARIJAN KOVAČIĆ pomoćnikom ravnatelja Hrvatskog zavoda za zdravstveno osiguranje, za ekonomske poslove.

Klasa: UP/I 080-02/19-01/67
 Urbroj: 50301-15/07-19-02
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Rješenje o imenovanju predsjednice i dijela članova Nacionalnog vijeća za zaštitu potrošača

VLADA REPUBLIKE HRVATSKE

2085

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. stavka 5. Odluke o osnivanju Nacionalnog vijeća za zaštitu potrošača (»Narodne novine«, broj 57/19), Vlada Republike Hrvatske je na sjednici održanoj 24. listopada 2019. godine donijela

RJEŠENJE

O IMENOVANJU PREDSJEDNICE I DIJELA ČLANOVA NACIONALNOG VIJEĆA ZA ZAŠTITU POTROŠAČA

1. Imenuje se NATAŠA MIKUŠ ŽIGMAN, predstavnica ministarstva nadležnog za zaštitu potrošača, predsjednicom Nacionalnog vijeća za zaštitu potrošača.

2. Za članove Nacionalnog vijeća za zaštitu potrošača, imenuje se:

– GROZDANA VUĐAN, predstavnica ministarstva nadležnog za zaštitu potrošača

– ĐEMA BARTULOVIĆ, predstavnica ministarstva nadležnog za zaštitu potrošača

– DANIJELA MARKOVIĆ KRSTIĆ, predstavnica ministarstva nadležnog za zaštitu potrošača

– ANA URODA ROGOZNICA, predstavnica ministarstva nadležnog za zaštitu okoliša i energetiku

– SUZANA LEKO, predstavnica ministarstva nadležnog za financije

– mr. sc. JASNA DIVIĆ, predstavnica ministarstva nadležnog za more, promet i infrastrukturu

– dr. sc. SANJA KOLARIĆ KRAVAR, predstavnica ministarstva nadležnog za poljoprivredu

– EDITA BRKIĆ, predstavnica ministarstva nadležnog za pravosuđe

– DAM1R HRASTINSKI-KLIČEK, predstavnik ministarstva nadležnog za unutarnje poslove

– DANIJELA OSREČAK PERIĆ, predstavnica ministarstva nadležnog za turizam

– BISERKA GREGUREK, predstavnica ministarstva nadležnog za zdravstvo

– DARKO TOT, predstavnik ministarstva nadležnog za znanost i obrazovanje

– VEDRANA FILIPOVIĆ-GRČIĆ, predstavnica Državnog inspektorata

– MARINA LOVRIĆ, predstavnica Državnog inspektorata

– MIRO KRIŽAN, predstavnik Agencije za elektroničke medije

– IVANA CESTARIĆ, predstavnica Hrvatske agencije za civilno zrakoplovstvo

– IVAN MUČNJAK, predstavnik Hrvatske agencije za nadzor financijskih usluga

– mr. sc. LIDIJA HOČURŠČAK, predstavnica Hrvatske energetske regulatorne agencije

– BOŽIDAR ISTER, predstavnik Hrvatske regulatorne agencije za mrežne djelatnosti

– SNJEŽANA LEVAR, predstavnica Hrvatske narodne banke

– IVONA BAČELIĆ GRGIĆ, predstavnica Hrvatske gospodarske komore

– SUZANA KOLESAR, predstavnica Hrvatske obrtničke komore

– SANJA SMOLJAK KATIĆ, predstavnica Hrvatske udruge poslodavaca

– VLADIMIR ŠIMIĆ, predstavnik Vijeća za vodne usluge

– DAVOR PUSTIJANAC, predstavnik Visokog trgovačkog suda Republike Hrvatske

– prof. dr. sc. MARKO BARETIĆ, predstavnik akademske zajednice

– doc. dr. sc. PAULA PORETTI, predstavnica akademske zajednice

– ANA KNEŽEVIĆ, predstavnica udruge za zaštitu potrošača.

Klasa: 080-02/19-01/126
 Urbroj: 50301-15/28-19-03
 Zagreb, 24. listopada 2019.

Predsjednik
 mr. sc. Andrej Plenković, v. r.
### NN 104/2019 (30.10.2019.), Odluka o opozivu izvanrednog i opunomoćenog veleposlanika Republike Hrvatske u Portugalskoj Republici, Republici Angoli i Republici Kabo Verde, sa sjedištem u Lisabonu

PREDSJEDNICA REPUBLIKE HRVATSKE

2071

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/19-02/07, urbroj: 50301-15/28-19-08 od 16. listopada 2019., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

IVICA MARIČIĆ opoziva se dužnosti izvanrednog i opunomoćenog veleposlanika Republike Hrvatske u Portugalskoj Republici, sa sjedištem u Lisabonu, dužnosti izvanrednog i opunomoćenog veleposlanika Republike Hrvatske u Republici Angoli, sa sjedištem u Lisabonu, i dužnosti izvanrednog i opunomoćenog veleposlanika Republike Hrvatske u Republici Kabo Verde, sa sjedištem u Lisabonu.

Ova Odluka stupa na snagu 31. listopada 2019. godine.

Klasa: 018-07/19-02/49
 Urbroj: 71-06-01/1-19-2
 Zagreb, 17. listopada 2019.

Predsjednica
 Republike Hrvatske
 Kolinda Grabar-Kitarović, v. r.
### NN 104/2019 (30.10.2019.), Odluka o postavljanju izvanredne i opunomoćene veleposlanice Republike Hrvatske u Republici Sjevernoj Makedoniji, sa sjedištem u Skopju

PREDSJEDNICA REPUBLIKE HRVATSKE

2073

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/19-01/15, urbroj: 50301-15/28-19-08 od 16. listopada 2019., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

NIVES TIGANJ postavlja se za izvanrednu i opunomoćenu veleposlanicu Republike Hrvatske u Republici Sjevernoj Makedoniji, sa sjedištem u Skopju.

Ova Odluka stupa na snagu 1. studenoga 2019. godine.

Klasa: 018-07/19-02/50
 Urbroj: 71-06-01/1-19-2
 Zagreb, 18. listopada 2019.

Predsjednica
 Republike Hrvatske
 Kolinda Grabar-Kitarović, v. r.
### NN 104/2019 (30.10.2019.), Odluka o postavljanju izvanredne i opunomoćene veleposlanice Republike Hrvatske u Portugalskoj Republici, sa sjedištem u Lisabonu

PREDSJEDNICA REPUBLIKE HRVATSKE

2072

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/19-01/06, urbroj: 50301-15/28-19-08 od 16. listopada 2019., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

ANITA TRŠIĆ postavlja se za izvanrednu i opunomoćenu veleposlanicu Republike Hrvatske u Portugalskoj Republici, sa sjedištem u Lisabonu.

Ova Odluka stupa na snagu 1. studenoga 2019. godine.

Klasa: 018-07/19-02/51
 Urbroj: 71-06-01/1-19-2
 Zagreb, 18. listopada 2019.

Predsjednica
 Republike Hrvatske
 Kolinda Grabar-Kitarović, v. r.
### NN 104/2019 (30.10.2019.), Odluka o opoziva izvanrednog i opunomoćenog veleposlanika Republike Hrvatske u Republici Južnoj Africi, Republici Mozambiku, Republici Zambiji, Republici Keniji, Republici Mauricijusu, Republici Namibiji i Republici Bocvani, sa sjedištem u Pretoriji

PREDSJEDNICA REPUBLIKE HRVATSKE

2074

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/19-02/08, urbroj: 50301-15/28-19-08 od 16. listopada 2019., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Dr. sc. NENAD PRELOG opoziva se dužnosti izvanrednog i opunomoćenog veleposlanika Republike Hrvatske u Republici Južnoj Africi, sa sjedištem u Pretoriji, dužnosti izvanrednog i opunomoćenog veleposlanika Republike Hrvatske u Republici Mozambiku, sa sjedištem u Pretoriji, dužnosti izvanrednog i opunomoćenog veleposlanika Republike Hrvatske u Republici Zambiji, sa sjedištem u Pretoriji, dužnosti izvanrednog i opunomoćenog veleposlanika Republike Hrvatske u Republici Keniji, sa sjedištem u Pretoriji, dužnosti izvanrednog i opunomoćenog veleposlanika Republike Hrvatske u Republici Mauricijusu, sa sjedištem u Pretoriji, dužnosti izvanrednog i opunomoćenog veleposlanika Republike Hrvatske u Republici Namibiji, sa sjedištem u Pretoriji, i dužnosti izvanrednog i opunomoćenog veleposlanika Republike Hrvatske u Republici Bocvani, sa sjedištem u Pretoriji.

Ova Odluka stupa na snagu 30. studenoga 2019. godine.

Klasa: 018-07/19-02/52
 Urbroj: 71-06-01/1-19-2
 Zagreb, 18. listopada 2019.

Predsjednica
 Republike Hrvatske
 Kolinda Grabar-Kitarović, v. r.
### NN 104/2019 (30.10.2019.), Odluka o postavljanju izvanrednog i opunomoćenog veleposlanika Republike Hrvatske u Republici Južnoj Africi, sa sjedištem u Pretoriji

PREDSJEDNICA REPUBLIKE HRVATSKE

2075

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/19-01/07, urbroj: 50301-15/28-19-08 od 16. listopada 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

ANTE CICVARIĆ postavlja se za izvanrednog i opunomoćenog veleposlanika Republike Hrvatske u Republici Južnoj Africi, sa sjedištem u Pretoriji.

Ova Odluka stupa na snagu 1. prosinca 2019. godine.

Klasa: 018-07/19-02/53
 Urbroj: 71-06-01/1-19-2
 Zagreb, 18. listopada 2019.

Predsjednica
 Republike Hrvatske
 Kolinda Grabar-Kitarović, v. r.
### NN 104/2019 (30.10.2019.), Odluka o pomilovanjima po molbama osuđenih osoba

PREDSJEDNICA REPUBLIKE HRVATSKE

2076

Na temelju odredbe članka 98. stavka 1. podstavka 4. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – odluka Ustavnog suda Republike Hrvatske), odredbe članka 1. stavka 2. Zakona o pomilovanju (»Narodne novine«, broj 175/03), i Rješenja Ustavnog suda Republike Hrvatske broj: U-I-957/2007, U-I-2290/2009 (»Narodne novine«, broj 37/11), donosim

ODLUKU

O POMILOVANJIMA PO MOLBAMA OSUĐENIH OSOBA

I.

Daje se prijevremena rehabilitacija

BARTUL PAVIČIĆ, sin Branka, rođen 18. rujna 1991. godine u Splitu,

– za izrečenu kaznu zatvora u trajanju od 6 mjeseci, uvjetno na 2 godine, zbog kaznenog djela teške krađe iz članka 217. st. 1. toč. 1. u svezi s člankom 216. st. 1. KZ/97 te za izrečenu kaznu zatvora u trajanju od 6 mjeseci, uvjetno na 1 godinu, zbog kaznenog djela izazivanja prometne nesreće iz članka 272. st. 2. u svezi stavka 1. KZ/97 – daje se prijevremena rehabilitacija.

II.

Ova Odluka stupa na snagu danom donošenja.

Klasa: 703-04/19-01/07
 Urbroj: 71-06-04/4-19-01
 Zagreb, 21. listopada 2019.

Predsjednica
 Republike Hrvatske
 Kolinda Grabar-Kitarović, v. r.
### NN 106/2019 (6.11.2019.), Obavijest o podnesenom zahtjevu za zaštitu naziva »Varaždinsko bučino ulje« zaštićena oznaka zemljopisnog podrijetla

MINISTARSTVO POLJOPRIVREDE

2128

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« broj 118/18, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »VARAŽDINSKO BUČINO ULJE« ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) 28. veljače 2019. godine zaprimilo je Zahtjev za zaštitu naziva »Varaždinsko bučino ulje« zaštićena oznaka zemljopisnog podrijetla od podnositelja zahtjeva Udruge Varaždinsko bučino ulje, Sv. Vida 8, 42205 Vidovec.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Varaždinsko bučino ulje«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/19-01/03

Urbroj: 525-14/0879-19-5

Zagreb, 17. listopada 2019.

Ministrica poljoprivrede
 mr. sc. Marija Vučković, v. r.
### NN 106/2019 (6.11.2019.), Uredba o prestanku važenja Uredbe o kriterijima za dodjelu zamjenskog poljoprivrednog zemljišta u vlasništvu Republike Hrvatske ovlaštenicima naknade za oduzeto poljoprivredno zemljište temeljem Zakona o naknadi za imovinu oduzetu za vrijeme jugoslavenske komunističke vladavine

VLADA REPUBLIKE HRVATSKE

2115

Na temelju članka 30. stavka 1. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 31. listopada 2019. godine donijela

UREDBU

O PRESTANKU VAŽENJA UREDBE O KRITERIJIMA ZA DODJELU ZAMJENSKOG POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE OVLAŠTENICIMA NAKNADE ZA ODUZETO POLJOPRIVREDNO ZEMLJIŠTE TEMELJEM ZAKONA O NAKNADI ZA IMOVINU ODUZETU ZA VRIJEME JUGOSLAVENSKE KOMUNISTIČKE VLADAVINE

Članak 1.

Danom stupanja na snagu ove Uredbe prestaje važiti Uredba o kriterijima za dodjelu zamjenskog poljoprivrednog zemljišta u vlasništvu Republike Hrvatske ovlaštenicima naknade za oduzeto poljoprivredno zemljište temeljem Zakona o naknadi za imovinu oduzetu za vrijeme jugoslavenske komunističke vladavine (»Narodne novine«, br. 93/15 i 70/16).

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/19-03/87

Urbroj: 50301-25/14-19-2

Zagreb, 31. listopada 2019.

Predsjednik
 mr. sc. Andrej Plenković, v. r.
### NN 106/2019 (6.11.2019.), Uredba o visini minimalne plaće

Vlada Republike Hrvatske

2114

Na temelju članka 6. Zakona o minimalnoj plaći (»Narodne novine«, broj 118/18), Vlada Republike Hrvatske je na sjednici održanoj 31. listopada 2019. godine donijela

UREDBU

O VISINI MINIMALNE PLAĆE

Članak 1.

Visina minimalne plaće za razdoblje od 1. siječnja 2020. godine do 31. prosinca 2020. godine utvrđuje se u bruto iznosu od 4.062,51 kuna.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2020. godine.

Klasa: 022-03/19-03/89

Urbroj: 50301-25/27-19-1

Zagreb, 31. listopada 2019.

Predsjednik
 mr. sc. Andrej Plenković, v. r.
### NN 106/2019 (6.11.2019.), Pravilnik o izmjenama Pravilnika o utvrđivanju lista stečajnih upravitelja

MINISTARSTVO PRAVOSUĐA

2125

Na temelju članka 78. stavka 7. Stečajnog zakona (»Narodne novine«, broj 71/15 i 104/17) ministar pravosuđa donosi

PRAVILNIK

O IZMJENAMA PRAVILNIKA O UTVRĐIVANJU LISTA STEČAJNIH UPRAVITELJA

Članak 1.

U Pravilniku o utvrđivanju lista stečajnih upravitelja (»Narodne novine«, broj 104/15) u članku 3. točki 2. riječ: »ETC« zamjenjuje se s riječju: »ECTS«.

Članak 2.

U članku 4. točki 2. riječ: »ETC« zamjenjuje se s riječju: »ECTS«.

Članak 3.

U članku 5. stavku 2. točka 5. mijenja se i glasi:

»5. koja je nesposobna za plaćanje.«.

Članak 4.

U članku 6. stavak 4. mijenja se i glasi:

»(4) Kao dokaz o ispunjavanju pretpostavki za dostojnost iz članka 5. stavka 2. točki 1. i 5. ovog Pravilnika podnositelj zahtjeva za upis na listu stečajnih upravitelja dužan je dostaviti uvjerenje da se protiv njega ne vodi kazneni postupak za kazneno djelo koje se pokreće po službenoj dužnosti koje ne može biti starije od osam dana te potvrdu Financijske agencije iz koje proizlazi da nije nesposoban za plaćanje.«.

Članak 5.

U članku 10. stavak 4. mijenja se i glasi:

»(4) Pravomoćna rješenja o razrješenju povjerenika, privremenog stečajnog upravitelja, stečajnog upravitelja i stečajnog povjerenika te izrečenim novčanim kaznama povjerenicima, privremenim stečajnim upraviteljima, stečajnim upraviteljima i stečajnim povjerenicima sudovi su dužni bez odgode dostaviti ministarstvu nadležnom za poslove pravosuđa elektroničkim putem.«.

Članak 6.

U članku 11. stavak 1. mijenja se i glasi:

»(1) Stečajnim upraviteljima izdaje se službena iskaznica. Zahtjev za izdavanje službene iskaznice stečajni upravitelji podnose ministarstvu nadležnom za poslove pravosuđa nakon upisa na listu stečajnih upravitelja.«.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/15-01/112

Urbroj: 514-04-02/1-19-18

Zagreb, 3. listopada 2019.

Ministar
 Dražen Bošnjaković, v. r.
### NN 106/2019 (6.11.2019.), Rješenje o razrješenju pomoćnika ministra mora, prometa i infrastrukture

VLADA REPUBLIKE HRVATSKE

2117

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 31. listopada 2019. godine donijela

RJEŠENJE

O RAZRJEŠENJU POMOĆNIKA MINISTRA MORA, PROMETA I INFRASTRUKTURE

Razrješuje se ANĐELKO PETRINIĆ dužnosti pomoćnika ministra mora, prometa i infrastrukture, s danom 1. studenoga 2019. godine, na osobni zahtjev.

Klasa: UP/I 080-02/19-02/49
 Urbroj: 50301-15/07-19-02
 Zagreb, 31. listopada 2019.

Predsjednik
 mr. sc. Andrej Plenković, v. r.
### NN 106/2019 (6.11.2019.), Rješenje o imenovanju glavnog tajnika Ministarstva hrvatskih branitelja

VLADA REPUBLIKE HRVATSKE

2118

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 2. Zakona o sustavu državne uprave (»Narodne novine«, broj 66/19) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17 i 70/19), Vlada Republike Hrvatske je na sjednici održanoj 31. listopada 2019. godine donijela

RJEŠENJE

O IMENOVANJU GLAVNOG TAJNIKA MINISTARSTVA HRVATSKIH BRANITELJA

Imenuje se IVICA AKMADŽA glavnim tajnikom Ministarstva hrvatskih branitelja, na razdoblje od četiri godine.

Klasa: UP/I 080-02/19-01/70
 Urbroj: 50301-15/07-19-02
 Zagreb, 31. listopada 2019.

Predsjednik
 mr. sc. Andrej Plenković, v. r.
### NN 106/2019 (6.11.2019.), Rješenje o razrješenju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

2119

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/07), Vlada Republike Hrvatske je na sjednici održanoj 31. listopada 2019. godine donijela

RJEŠENJE

O RAZRJEŠENJU ČLANA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

Razrješuje se mr. sc. SAŠA MEDAKOVIĆ dužnosti člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško.

Klasa: 080-02/19-02/83
 Urbroj: 50301-15/28-19-02
 Zagreb, 31. listopada 2019.

Predsjednik
 mr. sc. Andrej Plenković, v. r.
### NN 106/2019 (6.11.2019.), Rješenje o imenovanju člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

2120

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, broj 107/07), Vlada Republike Hrvatske je na sjednici održanoj 31. listopada 2019. godine donijela

RJEŠENJE

O IMENOVANJU ČLANA UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

Imenuje se dr. sc. DAMIR TRUT članom Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, kao predstavnik tijela državne uprave nadležnog za poslove nuklearne sigurnosti.

Klasa: 080-02/19-01/132
 Urbroj: 50301-15/28-19-02
 Zagreb, 31. listopada 2019.

Predsjednik
 mr. sc. Andrej Plenković, v. r.
### NN 106/2019 (6.11.2019.), Rješenje o dodjeli naziva »Referentni centar Ministarstva zdravstva za neuromodulaciju u liječenju boli« Klinici za anesteziologiju, reanimatologiju i intenzivno liječenje Kliničkog bolničkog centra Osijek

MINISTARSTVO ZDRAVSTVA

2130

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za anesteziologiju, reanimatologiju i intenzivno liječenje Kliničkog bolničkog centra Osijek, dodjeljuje se naziv »Referentni centar Ministarstva zdravstva za neuromodulaciju u liječenju boli« na vrijeme od pet godina.

2. Klinika za anesteziologiju, reanimatologiju i intenzivno liječenje Kliničkog bolničkog centra Osijek, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za neuromodulaciju u liječenju boli«.

3. »Referentni centar Ministarstva zdravstva za neuromodulaciju u liječenju boli« Klinike za anesteziologiju, reanimatologiju i intenzivno liječenje Kliničkog bolničkog centra Osijek, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/24

Urbroj: 534-03-2-2/7-19-16

Zagreb, 24. rujna 2019.

Ministar
 prof. dr. sc. Milan Kujundžić, dr. med., v. r.
### NN 107/2019 (7.11.2019.), Uredba o izmjenama i dopuni Uredbe o tehničkim standardima zaštite okoliša za smanjenje emisija hlapivih organskih spojeva koje nastaju tijekom punjenja motornih vozila benzinom na benzinskim postajama

VLADA REPUBLIKE HRVATSKE

2143

Na temelju članka 61. stavaka 6. i 7. Zakona o zaštiti okoliša (»Narodne novine«, br. 80/13, 153/13, 78/15, 12/18 i 118/18), Vlada Republike Hrvat­ske je na sjednici održanoj 7. studenoga 2019. godine donijela

UREDBU

O IZMJENAMA I DOPUNI UREDBE O TEHNIČKIM STANDARDIMA ZAŠTITE OKOLIŠA ZA SMANJENJE EMISIJA HLAPIVIH ORGANSKIH SPOJEVA KOJE NASTAJU TIJEKOM PUNJENJA MOTORNIH VOZILA BENZINOM NA BENZINSKIM POSTAJAMA

Članak 1.

U Uredbi o tehničkim standardima zaštite okoliša za smanjenje emisija hlapivih organskih spojeva koje nastaju tijekom punjenja motornih vozila benzinom na benzinskim postajama (»Narodne novine«, broj 44/16), u članku 3. točka 5. mijenja se i glasi:

»5. inspekcijska tijela vrste A i C su pravne osobe akreditirane prema hrvatskoj normi koja utvrđuje zahtjeve za rad različitih vrsta tijela koja provode inspekciju«.

Članak 2.

U članku 6. stavku 5. iza riječi: »vrste A« dodaju se riječi: »i/ili vrste C«.

Članak 3.

U članku 8. stavku 1. riječi: »Hrvatskoj agenciji za okoliš i prirodu (u daljnjem tekstu: Agencija)« zamjenjuju se riječima: »ministarstvu nadležnom za zaštitu okoliša (u daljnjem tekstu: Ministarstvo)«.

U stavcima 2., 3., 4., i 5. riječ: »Agencija« zamjenjuje se riječju: »Ministarstvo«.

Članak 4.

Članak 10. briše se.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/19-03/25
 Urbroj: 50301-25/14-19-5
 Zagreb, 7. studenoga 2019.

Predsjednik
 mr. sc. Andrej Plenković, v. r.
### NN 107/2019 (7.11.2019.), Odluka o iznosu novčane naknade za polaganje ispita državne mature

VLADA REPUBLIKE HRVATSKE

2144

Na temelju članka 82. stavka 11. Zakona o odgoju i obrazovanju u osnovnoj i srednjoj školi (»Narodne novine«, br. 87/08, 86/09, 92/10, 105/10 – ispravak, 90/11, 16/12, 86/12, 94/13, 152/14, 7/17 i 68/18), Vlada Republike Hrvat­ske je na sjednici održanoj 7. studenoga 2019. godine donijela

ODLUKU

O IZNOSU NOVČANE NAKNADE ZA POLAGANJE ISPITA DRŽAVNE MATURE

I.

Novčana naknada za troškove polaganja svakog pojedinog ispita državne mature iznosi 175,00 kuna.

II.

Novčanu naknadu iz točke I. ove Odluke plaćaju učenici, odnosno pristupnici državne mature koji su obvezni plaćati ispite sukladno Pravilniku o polaganju državne mature (»Narodne novine«, br. 1/13 i 41/19).

III.

Sredstva prikupljena od naknade iz točke I. ove Odluke uplaćuju se u državni proračun i koriste se za provođenje državne mature.

IV.

Ova Odluka stupa na danom donošenja, a objavit će se u »Narodnim novinama«.

Klasa: 022-03/19-04/433

Urbroj: 50301-27/12-19-2

Zagreb, 7. studenoga 2019.

Predsjednik
 mr. sc. Andrej Plenković, v. r.
### NN 108/2019 (8.11.2019.), Odluka o izmjenama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2183

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18. i 35/18. – ispravak, 119/18., 32/19., 62/19. i 94/19.) Upravno vijeće Hrvatskog zavoda za zdravstveno osiguranje na 47. sjednici održanoj 24. listopada 2019. godine donijelo je

ODLUKU

O IZMJENAMA ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Popisa skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje (»Narodne novine«, broj 42/18., 47/18 – ispravak, 63/18., 98/18., 106/18., 15/19., 26/19., 51/19., 69/19. i 97/19.) u tablici 1. iz članka 1. stavka 2. brišu se šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L04AA29 171 | tofacitinib | Xeljanz | tbl. film obl. 56x5 mg |
| L04AA29 172 | tofacitinib | Xeljanz | tbl. film obl. 56x10 mg |
| L04AC05 061 | ustekinumab | Stelara | otop. za inj. štrc. napunj. 1x45 mg/0,5 ml |
| L04AC05 062 | ustekinumab | Stelara | otop. za inj. štrc. napunj. 1x90 mg/1 ml |
| L04AC13 061 | iksekizumab | Taltz | otop. za inj. brizg. napunj. 1x80 mg/ml |
| L04AC16 061 | guselkumab | Tremfya | otop. za inj., štrc. napunj. 1x100 mg/ml |
| L04AC18 071 | risankizumab | Skyrizi | otop. za inj., štrc. napunj. 2x75 mg/0,83 ml |

«.

Članak 2.

Ova Odluka objavljuje se u »Narodnim novinama«, a stupa na snagu 1. prosinca 2019. godine.

Klasa: 025-04/19-01/244

Urbroj: 338-01-01-19-01

Zagreb, 24. listopada 2019.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med., spec., v. r.